kardosdrur/scandi-wiki huggingface dataset:
Filmmagasinet Ekko

Filmmagasinet Ekko er et dansk tidsskrift om film og medier.

Ejet og drevet af Fonden Filmmagasinet Ekko. Stiftet i 1999 af Danske Børne- og Ungdomsfilmklubber, Dansk Film- og Medielærerforening og Medielærerforeningen for de gymnasiale uddannelser som en sammenlægning af de mediepædagogiske medlemsblade Klip og Pråsen. 

Fra 2005 et alment tidsskrift med landsdækkende løssalg og abonnementer. I 2008 fusioneret med det konkurrerende Filmmagasinet Mifune.

Foruden det trykte magasin og netudgaven www.ekkofilm.dk står Filmmagasinet Ekko bag dvd-udgivelser, kortfilm-platformen Ekko Shortlist samt fodboldturneringen Ekko Film Cup for filmbranchen.

Referencer

Eksterne henvisninger 
 Hjemmeside for Filmmagasinet Ekko 

Filmtidsskrifter fra Danmark
Mutilate (album)

Mutilate er et album lavet af Angerfist.

Sange

Album fra 2008
Kjær & Richter

Kjær & Richter er et dansk arkitektfirma dannet i 1967 af Werner Kjær (1924–1998) og Johan Richter (1925–1998).

Virksomheden byggede videre på Tegnestuen Richter & Gravers, som Johan Richter drev sammen med Arne Gravers.

Byggerier 
 1959: Århus Statsgymnasium
1964: Grindsted Gymnasium
 1972: Grenaa Gymnasium
 1973: Danmarks Journalisthøjskole, Aarhus
 1980: Frederiksværk Gymnasium
 1982: Musikhuset Aarhus
 1989: Næstved Storcenter
 1991: Storcenter Nord, Aarhus
 1992: Vejle Musikteater
 1992: Kattegatcentret, Grenaa
 1992: Århus Købmandsskoles gymnasieafdeling i Vejlby, Aarhus
 1993: Kolding Storcenter
 1997: Kulturhuset i Skanderborg
 1997: Arkitektskolen Aarhus
 2001: Vestsjællands Kunstmuseum, Sorø
 2004: Hotel Jacob Gade, Vejle
 2008: University College Vest, Esbjerg
 2014: PLAZA Design by Utzon, Aalborg (i samarbejde med Kim Utzon).

Eksterne henvisninger 
 Kjær & Richters hjemmeside

Etableret i 1967
Arkitektvirksomheder i Danmark
Virksomheder i Aarhus
Årstiderne arkitekter

Årstiderne Arkitekter er en dansk arkitektvirksomhed, som blev grundlagt i 1985. Årstiderne Arkitekter har hovedsæde i Silkeborg og tegnestuer i Herning, Aarhus, København, Göteborg og Nesbyen i Norge. Årstiderne Arkitekters ydelser består overordnet af arkitektrådgivning, design, byplanlægning, landskabsplanlægning, bygherrerådgivning samt bruger- og borgerinddragelse.    

Aarstiderne Arkitekter blev i 2018 opkøbt af ingeniørvirksomheden Sweco Danmark.

Partnere 
Nuværende partnere i Årstiderne Arkitekter:
 Per Laustsen
 Anders Kærsgaard
 Jonas Snickert
 Mikkel Westfall
 Torben Klausen

Eksterne henvisninger 
Årstiderne Arkitekter

Arkitektvirksomheder i Danmark
Etableret i 1985
Virksomheder i Silkeborg
Sorø Kunstmuseum

Sorø Kunstmuseum (tidligere Vestsjællands Kunstmuseum) er et dansk kunstmuseum i Sorø.

Sorø Kunstmuseums samling rummer ca. 2300 værker, som spænder over 350 års dansk kunst. Samlingen består af malerier af de vigtigste kunstnere i den danske kunsthistorie fra Abildgaard, Thorvaldsen, Lundbye og Eckersberg til L.A. Ring og Anna Ancher. Derudover indeholder samlingen fine værker, som viser strømningerne i den moderne kunst fra den tidlige modernisme (Lundstrøm), over den stramme konkrete kunst (Gadegaard, Geertsen) i 1950'erne, til 1960'ernes radikale minimalisme, popkunst og land-art (Kirkeby, Mertz, Gernes), samt 1980ernes heftige, vilde maleri (Kvium, Lemmerz, Dahlin), rundet af med samtidskunsten fra 1990'erne til i dag (Eliasson, Land, Gjertevik m.fl.).

Takket været en række donationer har museet to stærke russiske spor i samlingen: Hermod Lannungs samling af russisk kunst fra 1870-1930 samt landets største og fineste samling af russiske ikoner fra 1500-1900. Ikonsamlingen består af tre private ikonsamlinger doneret af Per Schrøder, Hermod Lannung og Lorentz Jørgensen. De i alt 190 ikoner udgør et enestående materiale og rummer eksempler på de vigtigste ikonskoler og motivkredse.

Ud over den faste samling viser museet årligt tre særudstillinger med dansk og international kunst.

Sorø Kunstmuseum blev grundlagt i 1943 på initiativ af Soransk Samfund og er indrettet i den tidligere - og nu fredede - godsforvalterbolig til Sorø Akademi, der er opført i 1832 i klassicistisk stil. I 2011 blev museet udvidet med en tilbygning, tegnet af Lundgaard & Tranberg Arkitekter. I forbindelse med åbningen af den, skiftede museet navn til Sorø Kunstmuseum.

Tilbygningen er et flot eksempel på, hvordan moderne arkitektur føjer sig til en eksisterende bygning med respekt for historien og de historiske omgivelser. Tilbygningen og dens særlige Petersen Tegl er tre gange blevet hædret: 2011 Sorø Bevaringsforening, 2013 RIBA European Award og 2014 WAN Award i kategorien Innovative Product.

Anna Krogh er museumsdirektør. Lorentz Jørgensen er formand for bestyrelsen.

Galleri

Eksterne henvisninger 
 Sorø Kunstmuseums hjemmeside
 Sorø Kunstmuseum i arkitekturbilleder.dk 

Museer etableret i 1943
Museer i Region Sjælland
Kunstmuseum
Statsanerkendte museer i Danmark
Kravnsø-Bitter

Kravnsø-bitter er udtrykket for et giftmord udført i januar 1954 i Kravnsø mellem
Esbjerg og Varde. Kan også staves Kraunsø. 

Den 58 årig gårdejer Marius Christensen blev forgiftet af sin kone Karen Christensen, tilskyndet af den unge karl Helge Verner Olsen, som hun havde et forhold til.

Angiveligt består en Kravnsø-bitter af ananas-essens, vand og giften bladan/parathion.

Karen Christensen og Helge Verner Olsen fik begge 14 års fængsel.

Kilde 

JydskeVestkysten Esbjerg udgave 26. marts 2009 

Mord i Danmark
Ludvika kommun

Ludvika Kommune ligger i det svenske län Dalarnas län i Dalarna. Kommunens administrationscenter ligger i byen Ludvika. En del af den sydlige ende af kommunen, ved grænsen til Ljusnarsbergs kommun, hører til landskapet Västmanland.

Byer og landsbyer 
Ludvika kommune havde i 2005 tolv byer og landsbyer:
Indbyggertal pr. 31. december 2005.

 *Den del af byen som ligger i Ludvika kommune, en mindre del ligger i Smedjebacken kommune

Personer fra Ludvika 
 Dan Andersson († 1920), digter, forfatter

Referencer

Eksterne henvisninger 

 Kommunens hjemmeside

Kommuner i Dalarnas län
Black Dog

"Black Dog" er et af Led Zeppelins største hits, som udkom på deres 4. album, Led Zeppelin IV (som ikke fik nogen egentlig titel), fra 1971. Sangen er især kendt for starten, hvor Robert Plant synger "Hey, hey, mama, said the way you move, gonna make you sweat, gonna make you groove".

I 2004 fik sangen en placering som nummer 294 på Rolling Stone's liste over the 500 Greatest Songs of All Time. Led Zeppelins største hit, Stairway to Heaven, fik en placering som nummer 31.

Eksterne henvisninger 
 

Sange fra 1971
Led Zeppelin-sange
Rocksange
Malung-Sälen kommun

Malung-Sälen kommune ligger i det svenske län Dalarnas län i Dalarna. Kommunens administrationscenter ligger i byen Malung.

Kommunen hed tidligere  Malung kommun, men ændrede navn 1. januar 2008, og er Sveriges eneste kommune med dobbeltnavn.

Byer og landsbyer
Malung kommune havde i 2005 syv byer og landsbyer.
Indbyggertal pr. 31. december 2005.

Venskabsbyer
Malung har fire venskabsbyer.

  Ringe, Danmark
  Viiratsi, Estland
  Voss, Norge
  Ylivieska, Finland

Eksterne henvisninger 

 Kommunen hjemmeside

Kommuner i Dalarnas län
Cubo Arkitekter

Cubo Arkitekter er en dansk tegnestue der blev stiftet i 1992 i Aarhus. De udmærker sig særligt ved planlægnings- og renoveringsarbejder. Bl.a. stod de bag renoveringen af Rytmisk Musikkonservatorium, Statens Teaterskole, Den Danske Filmskole og Quintus batteriet alle sammen i midten af 1990erne.

Cubo’s ejerkreds blev i 2014 udvidet fra de oprindelige 4 ejere til de nuværende 8 idet Peter Dalsgaard, Bo Lautrup, Lars Juel Thiis og Ib Valdemar er suppleret med: 
 Peter Dalsgaard
 Bo Lautrup
 Ib Valdemar Nielsen
 Lars Juel Thiis

 Søren Marxen
 Sune Nielsen
 Per Ravn
 Rune Riis

Byggerier 

 1996 Transportcenter, Hørning
 1998 Sundhedsvidenskabeligt Fakultet ved Syddansk Universitet i Odense
 2000 JYSK hovedsæde, Brabrand ved Aarhus
 2002 Museumscenter Hanstholm
 2003 Egå Gymnasium, Aarhus
 2018 Campus Bornholm, Rønne

Projekter 
 Høgskolen i Bergen, Norge 
 Aarhus Handelshøjskole
 Danmarks Tekniske Universitet
 Syddansk Universitet, Odense
 Det Nye Universitetshospital i Aarhus, i samarbejde med C.F. Møllers Tegnestue

Referencer

Eksterne henvisninger 
 Cubo Arkitekter

Arkitektvirksomheder i Danmark
Virksomheder i Aarhus
Danske virksomheder etableret i 1992
Rumvejr

Rumvejr er konceptet af skiftende miljøbestemte forhold i det ydre rum. Det adskiller sig fra konceptet omkring vejr inden for en planets atmosfære og påvirkes af fænomener, som involverer den omsluttende plasma, magnetiske felter, stråling og andre fysiske stoffer i rummet. "Rumvejr" betyder ofte implicit vejret i det ydre rum tæt på Jorden, men det er også studeret interplanetarisk (og somme tider i det interstellare rum).

Referencer

Eksterne henvisninger 
 2. feb 2013, ing.dk: Forskere: Rumvejret styrer fødevarepriserne (under visse betingelse)

Universet
Vejr
Adolf

Adolf (også Adolph) er en moderne form for det germanske navn Adalwolf (fra oldhøjtysk), sammensat af adal (ædel, fornem) og wolf (ulv). Association med Adolf Hitler har gjort navnet mindre populært efter Anden Verdenskrig. I Sverige, hvor navnet har været kongenavn, har det navnedag den 23. juni.

Bærere af navnet
 Adolf, Hertug af Slesvig-Holsten-Gottorp
 Gustav 2. Adolf af Sverige
 Gustav 4. Adolf af Sverige
 Gustav 6. Adolf af Sverige
 Adolf Frederik af Sverige
 Arveprins Gustav Adolf af Sverige

Drengenavne
Mora kommun

Mora kommune ligger i det svenske län Dalarnas län i Dalarna. 
Kommunens administrationscenter ligger i byen  Mora.
Den ligger ved søerne  Siljansøen og Orsasjön hvor Orsälven løber sammen med Österdalälven lige før den løber ud i Siljansøen.

Byer og landsbyer 
Mora kommune havde  i 2005 tolv byer og landsbyer.
Indbyggertal er pr.  31. december 2005.

Maleren Anders Zorn var født, og levede i Mora; Der er udstillinger om ham,  både i hans hjem Zorngården og de nærliggende Zornsamlingerne.

Eksterne henvisninger 

 Kommunens hjemmeside
 Zornsamlingarna

Kommuner i Dalarnas län
Davre

Davre er et gammelt udtryk om morgenmad. På svensk dagvard, på norsk dugurd, men her tænkes på et formiddagsmåltid omkring kl 10.  På oldnordisk dagverðr, sammensat af "dag" og oldnordisk verðr, "måltid" (beslægtet med "vært"). 

Davren er det tidlige morgenmåltid spist kl. 5 til 6. Davren bestod af sild, brød, flæsk, ost, bænkevælling, øllebrød eller havregryn. Betegnelserne "davre" og det beslægtede ord "nadver" (aftenmåltidet) bruges i Vestjylland, Vendsyssel, Sønderjylland og på Fyn. Davregryn var et varemærke for havregryn, der kunne købes i brugsbevægelsens butikker fra 1934 til 2002.

Kilder

Eksterne henvisninger
 Opslag i Salmonsen  og Den Store Danske 

Måltider
Vindmølleprisen

Vindmølleprisen er en pris, der uddeles årligt af Danmarks Vindmølleforening til en eller flere personer, der har gjort noget særligt for vindenergi. Prisen er oftest givet til en enkelt person (fx Svend Auken i 2009), men større grupperinger har også været modtagere, hvor især 2004 står som et særligt eksempel med "borgerne på Samsø" som modtagere. Prisen afgives på foreningens årsmøde.

Referencer 

Hædersbevisninger fra Danmark
Vindenergi i Danmark
Christen Dalsgaard

Christen Dalsgaard (30. oktober 1824 på Krabbesholm – 11. februar 1907 i Sorø) var en dansk kunstmaler og titulær professor ved Det Kongelige Danske Kunstakademi.

Dalgsaard viste sig allerede i en ung alder at have kunstnerisk talent, og hans opvækst i Skive ved Limfjorden har præget hans værker. Oprindelig blev han uddannet håndværksmaler, men blev i 1841 optaget på Det Kongelige Danske Kunstakademi i København, hvor han gik til 1847 og blev undervist af bl.a. C.W. Eckersberg. Sideløbende modtog han privat undervisning hos Martinus Rørbye. 

Han blev i 1844 inspireret af kunsthistorikeren Niels Laurits Høyens nationalromantiske idéer og opfordring til at male billeder af almuen. Høyens tanker gik imod samtidens fokus på at male motiver fra andre lande, særligt Italien, og Dalsgaard blev måske den maler, der mest konsekvent fulgte hans tanker. Han rejste ikke til udlandet, men skildrede i stedet det folkelige liv på landet i genremaleriet, der fik et klart historisk præg, idet hans motiver ofte var gamle skikke, dragter og erhverv. 

I 1847 havde han sin første udstilling på Charlottenborg, hvor han udstillede til sin død. I 1855 udarbejdede han den første af en række altertavler; den første til en kirke i hjembyen Skive. 

Hans gennembrud blev Mormoner på besøg hos en tømrer på landet (1856). Maleriet, der blev malet blot 6 år efter de første missionærer kom til Danmark, udspiller sig i en landejendom, hvor en gruppe mennesker står rundt om et bord, mens de lytter til missionærens budskab. Maleriet blev doneret til Statens Museum for Kunst allerede i 1871. Andre markante værker er Landskab fra Limfjorden (1846), Bondedreng fra Salling med vadsæk (1847), En læsende pige fra Salling (1851), Snedkeren bringer kisten til det døde barn (1857), Blicher på heden i samtale med tatere (1866) og To kvinder aflægger besøg hos landsbykunstneren (1873). Hans værker er ud over Statens Museum for Kunst udstillet på Skive Kunstmuseum og i Kobberstiksamlingen. Christen Dalsgaards store samling af egnsdragter er udstillet på Nationalmuseet.

21. august 1857 blev han gift med Hansine Marie Hansen, og parret bosatte sig på Frederiksberg. Til deres omgangskreds hørte bl.a. Høyen, Constantin Hansen, Wilhelm Marstrand, P.C. Skovgaard, Vilhelm Kyhn, Godtfred Rump, Frederik Vermehren og Julius Exner.

Fra 1862 til 1892 underviste han i tegning ved Sorø Akademi. Her var han, til han i 1892 blev udnævnt til titulær professor ved Kunstakademiet. I 1878 udstillede han ved Verdensudstillingen i Paris. 

Af anerkendelser modtog han Neuhausens Præmie i 1859 og 1861 og Thorvaldsen Medaillen i 1861. Han blev Ridder af Dannebrog 1879 og Dannebrogsmand 1904

Kilder og eksterne henvisninger 
 
 

Malere fra Danmark
Danskere i 1800-tallet
Riddere af Dannebrog
Personer fra Skive
Personer i Dansk Biografisk Leksikon
Titulære professorer fra Danmark
Modtagere af De Neuhausenske Præmier
Modtagere af Thorvaldsen Medaillen
Medlemmer af Det Kongelige Akademi for de Skønne Kunster
Orsa kommun

Orsa kommun ligger i det svenske län Dalarnas län i Dalarna ved søen Orsasjön. Kommunens administrationscenter ligger i byen Orsa.

I det 17. århundrede indvandrede mange fra Finland, og bosatte sig i de store tyndtbefolkede skove, i området der nu kaldes Orsa Finnmark.

Orsa Grönklitt er et stort fritidsanlæg i Orsa kommun, med blandt andet dyreparken Orsa Björnpark.

Byer og landsbyer 
I kommunen ligger ud over hovedbyen landsbyerne:
 Skattungbyn
 Östra Stackmora
 Slättberg
 Maggås
 Västra Stackmora
 Åberga

Eksterne henvisninger 

 Kommunen hjemmeside

Kommuner i Dalarnas län
Eigtveds Pakhus

Eigtveds Pakhus er en historisk bygning beliggende på Asiatisk Plads på Christianshavn i København. 

Bygningen, der er 93 m lang og 12,5 m bred, blev opført fra 1748-1750 og har sit navn efter sin bygmester, hofbygmester og arkitekt Nicolai Eigtved. Den er opført i kalksten fra Saltholm, beklædt med sandsten udvendig og har en bærende konstruktion af fyrretræsbjælker fra Pommern. I 1918 blev pakhuset beskåret med 2 fag mod havnen. En brand i 1934 betød, at trækonstruktionen i de østlige fag blev delvist fornyet. Frem til 1976 fungerede det som lager for Asiatisk Kompagni. Størstedelen af bygningen fungerede som lager, mens stueetagen rummede et såkaldt kramkammer, hvor kunderne kunne besigtige varerne. 

Boligministeriet overtog bygningen i 1972 sammen med de tilhørende arealer på Asiatisk Plads. Frem til 1976 anvendtes den fortsat som pakhus. Efterfølgende blev den restaureret under ledelse af Erik Møllers tegnestue, og siden 1. februar 1982 har bygningen været anvendt af Centraladministrationen til møder og konferencer samt til diverse repræsentative formål.

Kilder

Eksterne henvisninger 

Fredede bygninger, konstruktioner og anlæg i Københavns Kommune
Christianshavn
Fredede industribygninger og tekniske anlæg i Danmark
Grenaa Gymnasium

Grenaa Gymnasium er et dansk gymnasium med tilhørende kostafdeling beliggende i Grenaa. Udover STX (almen studentereksamen) udbyder institutionen HF og IB (International Baccalaureate). I alt har det ca. 550 elever og 60 lærere.

Gymnasiet er tegnet af Arne Gravers og Johan Richter og blev grundlagt i 1961. De to arkitekter tegnede også Århus Statsgymnasium. Da dette byggeri faldt i Grenaa Byråds smag, valgtes de til at tegne gymnasiet. Gymnasiet er opført på et plateau. Grundplanen er kvadratisk, og faglokalerne er beliggende rundt om en festsal og en central garderobe.

I 2014 blev den nyeste tilbygning indviet, denne består af helt nye lokaler indrettet til musik, billedkunst og design.

Rektor er Helene Bendorff Kristensen.

Eksterne henvisninger 
 Grenaa Gymnasiums hjemmeside

Gymnasier i Danmark
Gymnasium
Etableret i 1961
Gymnasiale kostskoler i Danmark
Frederiksværk Gymnasium og HF

Frederiksværk Gymnasium og HF er et dansk mellemstort gymnasium og hf-kursus, beliggende i Frederiksværk. Gymnasiet har ca. 475 elever.

Bygningen er tegnet af Kjær & Richter og indviet i 1980.

Rektorer 
1980-1989: Henning Nielsen
1989-2010: Palle Bak Petersen
2010-2019: Johnny Simonsen
2020-: Peter Brink Thomsen

Kendte studenter 
 1982: Morti Vizki , forfatter
 1983: Carsten Tage Nielsen, historiker, PhD
 1990: Tomas Villum Jensen, skuespiller og filminstruktør
 1991: Anders Thomas Jensen, forfatter og filminstruktør
 Simon Duus Svendsen, Kgl. Operasanger

Musicals 
 Frederiksværk Gymnasium er kendt for at producere meget store musicals i høj kvalitet
2013: Skatteøen
2014: All Shook up
2015: Klokkeren fra Notredame
2016: Footlose
2017: Bonnie og Clyde
2018: The Wedding Singer
2019: Hairspray
 2020: ingen musical pga Corona
 2021: 9 to 5
 2022: Sisters’ Act

Eksterne henvisninger 
 Frederiksværk Gymnasium og HF's hjemmeside 
 Frederiksværk Gymnasium  på arkitekturbilleder.dk

Gymnasier i Danmark
Gymnasium og HF
Etableret i 1980
Egaa Gymnasium

Egaa Gymnasium er et dansk gymnasium, beliggende i Aarhus-forstaden Egå. Det har ca. 750 elever.

Gymnasiet blev indviet i 2006 og er tegnet af Cubo Arkitekter. Det 183 mio. kr. dyre byggeri er opført i beton, stål og glas og er placeret på som en rektangulær kube, der udgør en 'ø' i landskabet. Bygningens fag- og klasselokaler ligger rundt om et stort åbent fællesområde.

Fra 2006 til 2007 blev gymnasiet drevet af det nu nedlagte Århus Amt. Siden har det været en selvejende institution i lighed med de fleste andre gymnasier.

Indtil d. 31. januar 2018 var gymnasiets rektor Eigil Dixen. Den nuværende rektor er Martin Ingemann. Martin Ingemann har tidligere været ansat ved Fredericia Gymnasium.

Den 30. november 2012 blev gymnasiets nye musikhus indviet.

Siden 2017 har Egaa Gymnasium haft en youtube-kanal med videoer om matematik.

Kilder og eksterne henvisninger 
 Egaa Gymnasiums hjemmeside 
 Cubo Arkitekter om byggeriet 
 Om Egaa Gymnasium på Dansk Arkitektur Centers hjemmeside

Etableret i 2006
Gymnasier i Danmark
Uddannelse i Aarhus
Uddannelsesinstitutioner i Aarhus
Werner Kjær

Werner Anders Lindberg Kjær (7. marts 1924 i Aarhus – 17. april 1998 samme sted) var en dansk arkitekt, der sammen med Johan Richter grundlagde arkitektvirksomheden Kjær & Richter.

Kjær var oprindeligt uddannet tømrer og kom til Tegnestuen Richter og Gravers i 1967, der blev drevet af Richter og Arne Gravers. Fra 1971 ledte Kjær og Richter virksomheden, der kom til at stå bag en lang række byggerier. Werner Kjær beskæftigede sig desuden med tilsyn af 900 danske kirker. Han var fra 1986 administrerende direktør i arkitektvirksomheden, gik på pension i 1994 og fungerede til sin død som konsulent for Kjær & Richter. Kjær & Richter står bl.a. bag Musikhuset i Aarhus.

Eksterne henvisninger 
 

Arkitekter fra Danmark
Personer i Kraks Blå Bog (afdøde)
Personer fra Aarhus
Danskere i 1900-tallet
Johan Richter (arkitekt)

Johan Vondriak Richter (4. december 1925 i Aarhus – 18. april 1998) var en dansk arkitekt, kongelig bygningsinspektør og professor i bygningskunst ved Arkitektskolen Aarhus.

Richter, der oprindelig var uddannet tømrer, blev i 1947 uddannet bygningskonstruktør, og i 1951 fik han afgangseksamen fra Kunstakademiets Arkitektskole. Han indledte sin karriere hos C.F. Møllers Tegnestue, hvor han var til 1955. Allerede i 1953 etablerede han dog sammen med Arne Gravers Tegnestuen Richter & Gravers, der senere blev videreført sammen med Werner Kjær som Kjær & Richter. Blandt kompagnonernes helt store værker er Musikhuset Aarhus.

Johan Richter var fra 1965 til 1985 professor ved Arkitektskolen Aarhus, og virkede helt til 1996 som kongelig bygningsinspektør. Han var desuden arkitekt for Århus Domkirke fra 1989.

Han blev i 1989 udnævnt til fellow ved American Institute of Architects.

Anerkendelser 
 1965: Træprisen (for Århus Statsgymnasium),
 1965: Eckersberg Medaillen
 1988: C.F. Hansen Medaillen
 1990: Thorsen-Prisen

Kilder

Eksterne henvisninger 
 

Arkitekter fra Danmark
Kongelige bygningsinspektører
Danskere i 1900-tallet
Modernistiske arkitekter
Modtagere af Eckersberg Medaillen
Personer i Kraks Blå Bog (afdøde)
Personer fra Aarhus
Ansatte ved Arkitektskolen Aarhus
Itumbiara

Itumbiara er en brasiliansk by og kommune i delstaten Goiás. Byen blev grundlagt i 1909 og i 2008 var det anslåede indbyggertal 95.265. Byen ligger ca. 202 km fra storbyen Goiânia som med sine ca. 1,2 mio. indbyggere er delstatens største by og hovedstad.

Ekstern henvisning 
 Itumbiara' officielle hjemmeside (på portugisisk)

Byer i Brasilien
Liberalt erhverv

Liberalt erhverv betegner selvstændig erhvervsvirksomhed indenfor brancher, der ikke beskæftiger sig med hverken produktion eller salg af varer, men med forskellige former for serviceydelser. Fælles for de liberale erhverv er, at de kræver en bestemt teoretisk uddannelse og oftest også autorisation fra en offentlig myndighed, der som regel giver ret til eksklusiv benyttelse af stillingsbetegnelsen. 

Autorisation, også kaldt beskikkelse, meddeles af
 Justitsministeren: Advokater
 Sundhedsministeriet (Styrelsen for Patientsikkerhed): Praktiserende læger, fysioterapeuter, kiropraktorer, tandlæger m.fl. se autorisationsloven
 Socialministeriet (Psykolognævnet): Psykologer 
 Miljøministeriet (Geodatastyrelsen): Landinspektører 
 Erhvervs- og Vækstministeriet (Erhvervsstyrelsen): Godkendte revisorer og godkendte revisionsvirksomheder samt ejendomsmæglere. Tidligere også translatører og tolke og dispachører, men med vedtagelsen af vækstpakken 2015 (lov L 153) blev lov om disse ophævet, så disse titler nu ikke længere er beskyttet.

Titlerne ingeniør og arkitekt er ikke beskyttet. Det er derimod civilingeniør og arkitekt M.A.A.

Der gælder lempeligere regler for etableringen af liberalt erhverv i forhold til øvrige erhverv, for så vidt som lokalplaner ofte tillader erhvervsudøvelsen i boligområder, såfremt den foregår fra vedkommendes private bopæl.

Kilder 
 Erhvervsstyrelsen 

Erhvervsliv
Jura
Stillingsbetegnelser
Titler